জুলফিকার আহমদ কিসমতী
মাওলানা জুলফিকার আহমদ কিসমতী ছিলেন একজন বাংলাদেশি সাংবাদিক, গবেষক, বহু গ্রন্থপ্রণেতা ও ইসলামি চিন্তাবিদ। তিনি ফ্রাঙ্কলিন পাবলিকেশন্স কর্তৃক প্রকাশিত প্রথম বাংলা বিশ্বকোষের অন্যতম সম্পাদক ছিলেন। এছাড়াও তিনি বাংলাদেশ বেতারের বহিঃবিশ্ব প্রোগ্রামের আরবি সংবাদ পাঠক ও পর্যালোচক হিসাবে দায়িত্বরত ছিলেন। তিনি দৈনিক সংগ্রাম পত্রিকার সিনিয়র সহকারি সম্পাদক ছিলেন। এর পাশাপাশি তিনি জাতীয় প্রেস ক্লাবের স্থায়ী সদস্য, ইসলামিক ফাউন্ডেশন সম্পাদনা পরিষদের সদস্য ও বাংলা একাডেমির সদস্যও ছিলেন।